open-index/open-wikipedia-markdown huggingface dataset:
Προμήθειο

Το χημικό στοιχείο **Προμήθειο** είναι ένα μέταλλο με ατομικό αριθμό 61 και ατομικό βάρος (145) . Το σύμβολό του είναι **Pm**.
Το Προμήθειο είναι το τελευταίο υποουράνιο στοιχείο που ανακαλύφθηκε καθώς παρασκευάστηκε τεχνητά μόλις το 1945 από μία ερευνητική ομάδα με επικεφαλής τον Τσαρλς Κορυέλ. Είναι εξαιρετικά ραδιενεργό στοιχείο με το σταθερότερο του ισότοπο να έχει χρόνο ημιζωής μόλις 17,7 έτη. 

## Εξωτερικοί σύνδεσμοι
* 
* 

Κατηγορία:Λανθανίδες
Κατηγορία:Χημικά στοιχεία
Μαϊτνέριο

Το χημικό στοιχείο **Μαϊτνέριο** είναι μέταλλο με ατομικό αριθμό 109 και ατομικό βάρος 267. Έχει θερμοκρασία τήξης N/A C° και θερμοκρασία βρασμού N/A C°. Είναι συνθετικό στοιχείο, με πιο σταθερό ισότοπο το Mt-276 με χρόνο ημιζωής 720 msec.

## Ιστορία

Το Μαϊτνέριο συνετέθη για πρώτη φορά στις 29 Αυγούστου 1982 από μια γερμανική ερευνητική ομάδα υπό την καθοδήγηση των Peter Armbruster και Gottfried Münzenberg στο Institute for Heavy Ion Research (Gesellschaft für Schwerionenforschung) στο Ντάρμσταντ της Γερμανίας. Για τη δημιουργία του στοιχείου η ομάδα βομβάρδισε με πυρήνα σιδήρου-58 ένα στόχο βισμουθίου-209. Η σύνθεση αυτού του στοιχείου απέδειξε ότι με τεχνικές πυρηνικής σύντηξης μπορούν να παραχθούν νέοι, βαρύτεροι πυρήνες.

Το όνομα Μαϊτνέριο προτάθηκε προς τιμή της Αυστριακής φυσικού και μαθηματικού Λίζε Μάιτνερ. Λόγω μιας διαφωνίας ως προς την ονοματοδοσία των τεχνητών στοιχείων με ατομικό αριθμό από 101 ως 109 ονομάστηκε προσωρινά από την IUPAC unnilennium. Τελικά το 1997 λύθηκε η διαφωνία και υιοθετήθηκε το σημερινό όνομα. Μέχρι σήμερα, είναι το μοναδικό στοιχείο που έχει πάρει το όνομά του αποκλειστικά από γυναίκα επιστήμονα, δεδομένου ότι το όνομα «Κιούριο» αποδόθηκε προς τιμή τόσο της Μαρίας όσο και του Πιερ Κιουρί. 

## Εξωτερικοί σύνδεσμοι
* 
* 

Κατηγορία:Στοιχεία μετάπτωσης
Κατηγορία:Χημικά στοιχεία
Σαμάριο

:*Το Sm ανακατευθύνει εδώ. Για άλλες χρήσεις, δείτε [[SM]].*

Το χημικό στοιχείο **Σαμάριο** είναι  ένα μέταλλο με διεθνές χημικό σύμβολο **Sm**, ατομικό αριθμό 62 και ατομικό βάρος 150,4 . Έχει θερμοκρασία τήξης 1072 C° και θερμοκρασία βρασμού 1900 C°, Ειδικό βάρος 7,537 και χημικό σθένος +2,+3.

## Προέλευση
Ανακαλύφθηκε φασματοσκοπικά από ακάθαρτο οξείδιό του στο ορυκτό σαμαρσκίτης, ως νέο χημικό στοιχείο το 1879, από τον Γάλλο  χημικό Λεκόκ ντε Μπουαμπωντράν, ενώ ως μέταλλο από τον Μούτμαν. Το στοιχείο αυτό περιέχεται σε ορυκτά που  περιέχουν και σπάνιες γαίες, όπως για παράδειγμα είναι ο μοναζίτης, από τον οποίο και, κυρίως, εξάγεται.

Ισότοπα του στοιχείου αυτού περιλαμβάνονται στα προϊόντα της πυρηνικής σχάσης. Γενικά πρόκειται για χημικό στοιχείο μετάπτωσης.

## Πηγές
* «Εγκυκλοπαίδεια Πάπυρος Λαρούς Μπριτάννικα», τόμ. 53ος, σελ. 97

## Εξωτερικοί σύνδεσμοι
* 
* 

Κατηγορία:Λανθανίδες
Κατηγορία:Χημικά στοιχεία
Ευρώπιο

right|250px|thumb|Το ευρώπιο είναι ένα τοξικό και λαμπερό μέταλλο
Το χημικό στοιχείο **ευρώπιο** (σύμβολο **Eu**) είναι μέταλλο με ατομικό αριθμό 63 και ατομικό βάρος 151,96. Έχει θερμοκρασία τήξης 822°C και θερμοκρασία βρασμού 1597°C.

Το ευρώπιο σχηματίζει ασθενώς ροδόχροο οξείδιο το Eu2O3 και άλατα. Τα διαλύματα αυτών δίνουν αδύνατο αλλά χαρακτηριστικό φάσμα απορρόφησης. Το στοιχείο αυτό ανήκει στη κατηγορία των σπάνιων γαιών ή λανθανιδών στο περιοδικό πίνακα. Ανακαλύφθηκε το 1901 από τον Γάλλο χημικό Εζέν-Ανατόλ Ντεμαρσέ.

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Χημικά στοιχεία
Τέρβιο

Το χημικό στοιχείο **Τέρβιο** είναι ένα μέταλλο με ατομικό αριθμό 65 και ατομικό βάρος 158,9254. Έχει θερμοκρασία τήξης 1360 C° και θερμοκρασία βρασμού 3041 C°. Χημικό σύμβολο: **Tb** right|250px|thumb

Το τέρβιο σχηματίζει μαύρο σταθερό οξείδιο το Tb4O7. Τα άλατα και τα διαλύματά του είναι σχεδόν άχροα.

Το στοιχείο αυτό ανήκει στη κατηγορία των σπάνιων γαιών ή λανθανιδών στον περιοδικό πίνακα.

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Χημικά στοιχεία
Δυσπρόσιο

Το χημικό στοιχείο **Δυσπρόσιο** είναι ένα μέταλλο με ατομικό αριθμό 66 και ατομικό βάρος 162,50. Το χημικό του σύμβολο είναι **Dy**.

Το στοιχείο αυτό ανήκει στη κατηγορία των σπάνιων γαιών ή λανθανιδών στον περιοδικό πίνακα.

## Προέλευση
Το δυσπρόσιο ανακαλύφθηκε από τον Γάλλο χημικό Λεκόκ ντε Μπουαμπωντράν, όταν αυτός έκανε έρευνες σχετικά με ένα μετάλλευμα σπάνιων γαιών το οποίο περιείχε όλμιο. 

## Παραπομπές


## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Ενεργειακή ανάπτυξη
Κατηγορία:Χημικά στοιχεία
Όλμιο

Το χημικό στοιχείο **Όλμιο** είναι μέταλλο με ατομικό αριθμό 67 και ατομικό βάρος 164,9304 . Έχει θερμοκρασία τήξης 1470 C° και θερμοκρασία βρασμού 2720 C°. Το Χημικό σύμβολο του είναι **Ho** right|200px|right|thumb

Το στοιχείο εντοπίστηκε για πρώτη φορά το 1878 σε φασματοσκοπική ανάλυση δείγματος σπανίων γαιών από τους Ελβετούς ερευνητές Ντελαφοντέν (Delafontaine) και Σορέ (Soret). Ο Σουηδός Κλέβε (Cleve) είναι αυτός που ανακάλυψε, λίγο αργότερα, το στοιχείο, εργαζόμενος ανεξάρτητα και του έδωσε το όνομα της γενέτειρας πόλης του, Στοκχόλμης.

Ανευρίσκεται σε ορυκτά των σπανίων γαιών, όπως ο γαδολινίτης και ο μοναζίτης, από τον οποίο και παρασκευάζεται σε καθαρή μορφή. Εμφανίζει ασυνήθεις μαγνητικές ιδιότητες.

Το όλμιο είναι κρυσταλλικό στερεό (κρυσταλλώνεται στο εξαγωνικό σύστημα) και έχει μεταλλική λάμψη. Είναι μέταλλο μαλακό και μετρίως ελατό. Το φυσικό όλμιο αποτελείται από ένα μόνον ισότοπο, το οποίο δεν είναι ραδιενεργό, ενώ από φυσιολογικής απόψεως εμφανίζει μέτρια τοξικότητα.

Από χημικής απόψεως είναι μέτρια δραστικό, αντιδρά αργά με το νερό και διαλύεται σε αραιά διαλύματα οξέων. Σχηματίζει κιτρινοπράσινα άλατα, τα οποία αλλοιώνονται με την επίδραση του ατμοσφαιρικού αέρα. Τα άλατα αυτά, διαλυόμενα στο νερό, σχηματίζουν κιτρινοπορτοκαλί διαλύματα των οποίων δίνουν χαρακτηριστικό φάσμα απορρόφησης. Αντιδρά με το οξυγόνο, δίνοντας οξείδιο (Ho2O3) χαρακτηριστικού κιτρινοπορτοκαλί χρώματος, με αλογόνα προς αντίστοιχα άλατα, και με υδρογόνο δίνοντας υδρίδια δισθενούς (Η2Ηο) ή τρισθενούς (Η3Ηο) μετάλλου. Αντιδρά, επίσης, με άζωτο προς νιτρίλιο του ολμίου (HoN), θείο (σουλφίδιο, Ho2S3), βόριο (B4Ho)

Το στοιχείο αυτό ανήκει στη κατηγορία των σπάνιων γαιών ή λανθανιδών στον περιοδικό πίνακα. Παρά τις ασυνήθεις μαγνητικές του ιδιότητες, έχει πολύ περιορισμένες χρήσεις.

## Παραπομπές


## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Χημικά στοιχεία
Έρβιο

Το **Έρβιο** είναι χημικό στοιχείο της σειράς των λανθανιδών, με το σύμβολο Er και ατομικό αριθμό 68. Όταν απομονωθεί τεχνητά είναι αργυρόλευκο στερεό μέταλλο. Το φυσικό Έρβιο βρίσκεται πάντα σε χημικό συνδυασμό με άλλα στοιχεία στη Γη right|250px|thumb|250px|

Το οξείδιο Er2O3 είναι ροδόχρουν, σχηματίζει άλατα επίσης ροδόχροα με λίαν χαρακτηριστικό φάσμα απορρόφησης.

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Χημικά στοιχεία
Γαδολίνιο

Το χημικό στοιχείο **Γαδολίνιο** είναι ένα μέταλλο με ατομικό αριθμό 64 και ατομικό βάρος 157,25 . Έχει θερμοκρασία τήξης 1311°C και θερμοκρασία βρασμού 3233°C. Χημικό σύμβολο: **Gd.** Το γαδολίνιο σχηματίζει οξείδιο και άχροα άλατα,τα διαλύματα των οποίων δείχνουν φάσμα απορρόφησης μόνο στο υπεριώδες. Χρησιμοποιείται ευρέως ως συστατικό σκιαγραφικών μέσων απεικόνισης στις μαγνητικές τομογραφίες.

Το στοιχείο αυτό ανήκει στη κατηγορία των σπάνιων γαιών ή λανθανιδών στον περιοδικό πίνακα

## Χαρακτηριστικά

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Χημικά στοιχεία
Θούλιο

Το **Θούλιο** είναι χημικό στοιχείο με τον ατομικό αριθμό 69 και το σύμβολο Tm. Είναι το δεύτερο λιγότερο άφθονο στοιχείο των λανθανίδων μετά το προμήθειο, το οποίο βρίσκεται μόνο σε ίχνοποσότητες στη Γη. Το θούλιο είναι ένα ευκολοδούλευτο μέταλλο με μία φωτεινή ασημένια-γκρίζα λάμψη. Είναι αρκετά μαλακό και αμαυρώνεται αργά στον αέρα. Παρά την υψηλή τιμή και την σπανιότητά του, το θούλιο χρησιμοποιείται ως πηγή  ακτινοβολίας σε φορητές συσκευές ακτίνων Χ και λέιζερ στερεάς κατάστασης. Δεν έχει σημαντικό βιολογικό ρόλο και δεν είναι ιδιαίτερα τοξικό.
## Ιστορία
Το θούλιο ανακαλύφθηκε από τον Σουηδό χημικό Περ Τεοντώρ Κλεβ το 1879 την ώρα που εξέταζε για προσμείξεις οξειδίων άλλων σπανίων γαιών (ήταν η ίδια μέθοδος που χρησιμοποίησε νωρίτερα ο Καρλ Γκουστάφ Μοσάντερ για να ανακαλύψει κάποιες άλλες σπάνιες γαίες). Ο Κλεβ ξεκίνησε με την μετακίνηση όλων των γνωστών προσμείξεων του ερβία (Er2O3). Μετά την πρόσθετη επεξεργασία, απέκτησε δύο νέες ουσίες: μία καφέ και μία πράσινη. Η καφέ ουσία μεν ήταν το οξείδιο του στοιχείου όλμιο και ονομάστηκε ολμίας από τον Κλεβ, η πράσινη ουσία δε ήταν το οξείδιο ενός άγνωστου στοιχείου. Ο Κλεβ ονόμασε το οξείδιο του στοιχείου αυτού Θουλία και το ίδιο το στοιχείο το ονόμασε θούλιο από το Θουλ (ορθή προφορά: Τουλ), στη Σκανδιναβία. Το ατομικό σύμβολο του θουλίου κάποτε ήταν Tu, αλλά αυτό άλλαξε σε Tm .

Το θούλιο ήταν τόσο σπάνιο που κανένας από τους αρχικούς εργάτες δεν είχε αρκετό για να το καθαρίσει επαρκώς και να δει πραγματικά το πράσινο χρώμα· έπρεπε να αρκεστούν στο να παρατηρούν φασματοσκοπικά την ενίσχυση των δύο χαρακτηριστικών ζωνών απορρόφησης, καθώς το έρβιο είχε σταδιακά απομακρυνθεί. Ο πρώτος ερευνητής που κατάφερε να αποκτήσει σχεδόν καθαρό θούλιο ήταν Τσαρλς Τζέιμς, ένας Βρετανός ομογενής που εργαζόταν σε μεγάλη κλίμακα στο Νιου Χάμσιρ Κόλετζ στο Ντέρχαμ. Το 1911 ανέφερε τα αποτελέσματά του, αφού χρησιμοποιώντας τη μέθοδο της βρωμικής κλασματικής κρυστάλλωσης που ανακάλυψε για να κάνει τον καθαρισμό. Γνωστό είναι ότι χρειάστηκε 15.000 "πράξεις" για να αποδείξει ότι το υλικό ήταν ομοιογενές .

Το μεγάλης καθαρότητας οξείδιο του θουλίου για πρώτη φορά κυκλοφόρησε στο εμπόριο στα τέλη του 1950, ως αποτέλεσμα της έγκρισης της τεχνολογίας διαχωρισμού μέσω ανταλλαγής ιόντων. Λίντσεϊ Τμήμα Χημικών της αμερικανικής Potash & Chemical Corporation προσέφερε στους βαθμούς του 99% και καθαρότητας 99,9%.

## Παραπομπές


## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Λανθανίδες
Κατηγορία:Χημικά στοιχεία
Υττέρβιο

Το χημικό στοιχείο **Υττέρβιο** είναι μέταλλο με ατομικό αριθμό 70 και ατομικό βάρος 173,04 . Έχει θερμοκρασία τήξης 824 C° και θερμοκρασία βρασμού 1466 C°. Χημικό σύμβολο: **Yb** right|200px|

Το υττέρβιο σχηματίζει λευκό οξείδιο Yb2O3, του οποίου τα άλατα είναι άχροα και δεν δίνουν χαρακτηριστικό φάσμα απορρόφησης.

Ανήκει στη κατηγορία των σπάνιων γαιών ή λανθανιδών στο περιοδικό πίνακα.
right|thumb|150px|Κρύσταλλος Υττερβίου

## Εξωτερικοί σύνδεσμοι
* 
* 

Κατηγορία:Λανθανίδες
Κατηγορία:Χημικά στοιχεία
Λουτήτιο

Το χημικό στοιχείο **Λουτήτιο**, Λουτέτιο ή Λουτέτσιο είναι ένα μέταλλο με ατομικό αριθμό 71 και ατομικό βάρος 174,967 u. Έχει θερμοκρασία τήξης 1656 C° και θερμοκρασία βρασμού 3315 C°. Ανακαλύφθηκε το 1907 από τον Γάλλο χημικό Ζωρζ Υρμπαίν. Του έδωσε το όνομα της Ρωμαϊκής πόλης που ήταν χτισμένη στην θέση του σημερινού Παρισιού, της Λουτεσίας.

## Εξωτερικοί σύνδεσμοι
* 
* 

Κατηγορία:Στοιχεία μετάπτωσης
Κατηγορία:Χημικά στοιχεία
Ποσειδώνιο

Το χημικό στοιχείο **ποσειδώνιο** είναι ένα μέταλλο με ατομικό αριθμό 93 και ατομικό βάρος 237,0482. Έχει θερμοκρασία τήξης 640&nbsp;°C και θερμοκρασία βρασμού 3902&nbsp;°C. right|200pxΈχει ατομικό αριθμό μεγαλύτερο του 92 έτσι είναι τεχνητό. Είναι το πρώτο τεχνητό στοιχείο που παράχθηκε από ουράνιο. Ίχνη του υπάρχουν σε κοιτάσματα ουρανίου όπου παράγεται από τα αδέσποτα νετρόνια της διασπάσεως του τελευταίου.

Βρίσκεται στην έκτη περίοδο και τρίτη ομάδα του περιοδικού πίνακα των χημικών στοιχείων, ενώ στην εξωτερική στοιβάδα έχει 6 ηλεκτρόνια. Ανήκει στην κατηγορία των ακτινίδων ενώ πρωτοεμφανίστικε το 1940 μέσα σε κοιτάσματα ουρανίου. Είναι ένα τεχνητό στοιχείο που παράχθηκε στα εργαστήρια από διάσπαση ουρανίου. Συμβολίζεται με τα γράμματα Np από την λατινική λέξη Neptunium (Neptune= Ποσειδώνας). Δεν γνωρίζουμε από που προέκυψε ονομασία του.

## Εξωτερικοί σύνδεσμοι
* 
* 

Κατηγορία:Ακτινίδες
Κατηγορία:Χημικά στοιχεία
Πρωτακτίνιο

Το χημικό στοιχείο **Πρωτακτίνιο** είναι ένα μέταλλο με ατομικό αριθμό 91 και ατομικό βάρος 231,0359. Έχει θερμοκρασία τήξης 1600 C°. Ονομάστηκε Πρωτακτίνιο γιατί μεταστοιχειωνόταν σε Ακτίνιο. Είναι ένα γκρίζο, ασημί μέταλλο.

Πρόκειται για ένα πυκνό, ασημί-γκρι μέταλλο που αντιδρά εύκολα με το οξυγόνο, τους υδρατμούς και τα ανόργανα οξέα. Διαθέτει διάφορες χημικές ενώσεις, όπου το πρωτακτίνιο είναι συνήθως παρόν στην οξειδωτική κατάσταση +5, αλλά μπορούμε να υποθέσουμε, επίσης, και στην +4 και μάλιστα στην +2 ή +3. Οι μέσες συγκεντρώσεις του πρωτακτίνιου στον φλοιό της Γης είναι συνήθως της τάξης των μερικά μέρη στο τρισεκατομμύριο, αλλά μπορεί να φθάσει έως και μερικά μέρη ανά εκατομμύριο σε μερικά uraninite κοιτασμάτων. Λόγω της σπανιότητας, υψηλής ραδιενέργειας και υψηλής τοξικότητας, δεν υπάρχουν σήμερα χρησιμοποιεί για το εξωτερικό πρωτακτίνιο της επιστημονικής έρευνας, και για το σκοπό αυτό, πρωτακτίνιο είναι ως επί το πλείστον προέρχονται από αναλωμένα πυρηνικά καύσιμα.

Το πρωτακτίνιο εντοπίστηκε για πρώτη φορά το 1913 από τον Πολωνοεβραίο φυσικό και πυρηνικό χημικό Κάζιμιρ Φάγιανς και τον φοιτητή του `Οσβαλντ Χέλμουτ Γκέρινγκ (Oswald Helmuth Göhring, 1889-1915;), που το ονόμασαν «brevium» («συντόμιο» θα λέγαμε) λόγω της βραχείας ημιζωής του συγκεκριμένου ισοτόπου που μελετήθηκε, δηλαδή το πρωτακτίνιο-234. Πιο σταθερό ισότοπο του στοιχείου ανακαλύφθηκε το 1918, και ως εκ τούτου το όνομα άλλαξε σε πρωτοακτίνιο (protoactinium) και στη συνέχεια να πρωτακτίνιο το 1949. Το νέο όνομα σημαίνει «μητρικό του ακτινίου» και οφείλεται στο γεγονός ότι ακτινίου είναι ένα προϊόν της ραδιενεργούς διάσπασης του πρωτακτίνιο.

Το μακροβιότερο και πιο άφθονο (σχεδόν 100%) που απαντούν στη φύση ισότοπο του πρωτακτίνιο, πρωτακτίνιο-231, έχει χρόνο ημιζωής 32.760 χρόνια και είναι ένα προϊόν διάσπασης του ουρανίου-235. Πολύ μικρότερα ίχνη του βραχύβια πυρηνικά ισομερές πρωτακτίνιο-234εκ εμφανίζονται στην αλυσίδα της διάσπασης του ουρανίου-238. Πρωτακτίνιο-233 προκύπτει από την αποσύνθεση του θορίου-233, ως μέρος της αλυσίδας των γεγονότων που χρησιμοποιούνται για την παραγωγή ουρανίου-233 από την ακτινοβολία νετρονίων του θορίου-232. Είναι μια ανεπιθύμητη ενδιάμεσο προϊόν σε θόριο-με βάση πυρηνικών αντιδραστήρων και είναι ως εκ τούτου απομακρύνεται από την ενεργή ζώνη του αντιδραστήρα κατά τη διαδικασία αναπαραγωγής. Ανάλυση των σχετικών συγκεντρώσεων των διαφόρων ισοτόπων ουρανίου, θορίου και πρωτακτίνιο στο νερό και τα μέταλλα χρησιμοποιούνται σε ραδιομετρική χρονολόγηση των ιζημάτων τα οποία είναι έως και 175.000 χρόνια παλαιά και στη μοντελοποίηση των γεωλογικών διαδικασιών.

## Εξωτερικοί σύνδεσμοι
* 
* 

Κατηγορία:Ακτινίδες
Κατηγορία:Χημικά στοιχεία
Μπερκέλιο

Το χημικό στοιχείο **μπερκέλιο** είναι ένα μέταλλο με ατομικό αριθμό 97 και ατομικό βάρος (247). Το σύμβολό του είναι **Bk**.

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Χημικά στοιχεία
Καλιφόρνιο

Το χημικό στοιχείο **καλιφόρνιο** είναι ραδιενεργό μέταλλο με ατομικό αριθμό 98 και ατομικό βάρος (251) . Το σύμβολό του είναι **Cf**. Δημιουργήθηκε το 1950 στο Πανεπιστήμιο της Καλιφόρνιας στο Μπέρκλεϊ στο Εργαστήριο Ακτινοβολιών βομβαρδίζοντας κιούριο με σωματίδια άλφα.

Πρόκειται για πολύ επικίνδυνο υλικό, ειδικά το ισότοπο 252 που κατά τη διάσπαση του εκπέμπει πολλά νετρόνια. Χρησιμοποιείται για την εκκίνηση πυρηνικών αντιδραστήρων, στη μελέτη υλικών με τη μέθοδο της περίθλασης νετρονίων, και σε εξειδικευμένες συσκευές ανίχνευσης.

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Χημικά στοιχεία
Φέρμιο

Το χημικό στοιχείο **φέρμιο** είναι ένα μέταλλο με ατομικό αριθμό 100 και ατομικό βάρος 257 . Το σύμβολο του είναι **Fm**.

## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Χημικά στοιχεία
Λωρένσιο

Το χημικό στοιχείο **λωρένσιο** είναι μέταλλο με ατομικό αριθμό 103 και ατομικό βάρος 262.

## Ιστορικά στοιχεία
Είναι τεχνητά παρασκευαζόμενο ραδιενεργό χημικό στοιχείο της ομάδας των ακτινίδων. Ως τώρα θεωρείται ραδιενεργό γιατί κανένα σταθερό ισότοπό του δεν είναι γνωστό. Τα πρώτα πειράματα για τη σύνθεση του στοιχείου-103 έγιναν το 1961 από ομάδα Αμερικανών επιστημόνων με επικεφαλής τον Α. Γκιόρσο. Τα αποτελέσματα των πειραμάτων δεν επιβεβαιώθηκαν, μολονότι το όνομα που δόθηκε από την ομάδα των ερευνητών στο στοιχείο 103, προς τιμή του Έρνεστ Λόρενς, διατηρείται ακόμα. Η δεύτερη ονομασία δίνονταν παλιά σε παρένθεση στον περιοδικό πίνακα. Οι πρώτες αξιόπιστες πληροφορίες για το ισότοπο 256Lr συγκεντρώθηκαν το 1965 από Σοβιετικούς φυσικούς στο Κοινό Ινστιτούτο Πυρηνικών Ερευνών της Ντουμπνά. Παρασκευάστηκε το ισότοπο 256Lr με ακτινοβόληση στόχου αμερικίου-243 (243Am) με επιταχυνόμενα ιόντα 18O. Διαπιστώθηκε ότι οι πυρήνες 256Lr εκπέμπουν α-σωματίδια και ότι ο χρόνος ημιζωής του είναι περίπου 35 δευτερόλεπτα. Το δεύτερο ισότοπο του λωρένσιου, το 255Lr παρασκευάστηκε επίσης, για πρώτη φορά, στην Ντουμπνά το 1969. Το 1971, ομάδα Αμερικανών φυσικών, που εργάζονταν στο Μπέρκλεϋ, ανέφερε τη σύνθεση ισοτόπων του Λωρενσίου με μαζικούς αριθμούς από 257 έως 260. Το ισότοπο 260Lr διαπιστώθηκε ότι έχει τον μεγαλύτερο χρόνο ημιζωής, περίπου 3 λεπτά. Όλα τα ισότοπα του Λωρενσίου έχουν παρασκευασθεί σε αμελητέες ποσότητες.

## Χημικές ιδιότητες
Οι χημικές ιδιότητες του λωρενσίου θα πρέπει να είναι παρόμοιες με εκείνες των άλλων βαριών ακτινιδών και επομένως ο χαρακτηριστικός βαθμός οξείδωσης για το στοιχείο θα πρέπει να είναι +3. Τα πορίσματα (αποτελέσματα) πολλών μελετών σχετικά με τις ιδιότητες του λωρενσίου επιβεβαιώνουν αυτή την υπόθεση.

## Εξωτερικοί σύνδεσμοι
* 
* 

Κατηγορία:Στοιχεία μετάπτωσης
Κατηγορία:Χημικά στοιχεία
Νομπέλιο

Το χημικό στοιχείο **Νομπέλιο** είναι ένα μέταλλο με ατομικό αριθμό 102 και ατομικό βάρος (259). Το σύμβολό του είναι *No*.

Ανακαλύφθηκε από το Ινστιτούτο Νόμπελ Φυσικής στη Στοκχόλμη και στη συνέχεια από τους ερευνητές από το Πανεπιστήμιο της Καλιφόρνιας στο Μπέρκλεϋ Άλμπερτ Γκιόρσο (Albert Ghiorso), Τορμπγιόν Σίκσελαντ (Torbjørn Sikkeland), Τζον Γουάλτον (John R. Walton) και Γκλεν Σίμποργκ (Glenn T. Seaborg) το 1958. Ονομάστηκε έτσι προς τιμήν του Άλφρεντ Νόμπελ, του Σουηδού χημικού που ανακάλυψε τον δυναμίτη και ίδρυσε το βραβείο Νόμπελ. Το μέταλλο Νομπέλιο, δημιουργήθηκε τεχνητά και είναι ραδιενεργό χημικό στοιχείο.

Το Νομπέλιο παρήχθη από βομβαρδισμό κουρίου με άνθρακα-13.

## Παραπομπές


## Εξωτερικοί σύνδεσμοι
* 
* 

Κατηγορία:Μέταλλα
Κατηγορία:Χημικά στοιχεία
Κατάλογος νομών Ελλάδας ανά πληθυσμό

Αυτή είναι μια λίστα των νομών της Ελλάδας, ταξινομημένη με βάση τον **πραγματικό** πληθυσμό κάθε νομού, σύμφωνα με τα στοιχεία της στατιστικής υπηρεσίας (απογραφή 2018).

Αναλυτικότερα για την Αττική:

## Δείτε επίσης
* Νομοί της Ελλάδας
* Κατάλογος των νομών της Ελλάδας ανά έκταση
* Κατάλογος των νομών της Ελλάδας ανά πυκνότητα πληθυσμού

*
νομων ελλαδας ανα πληθυσμο
Το σπίτι του Κάιν

**Το σπίτι του Κάιν** είναι ντοκυμαντέρ σε σκηνοθεσία Χρήστου Καρακέπελη.

Θέμα της ταινίας είναι ο φόνος. Ο φόνος που διέπραξαν κοινοί άνθρωποι που δεν είχαν στο παρελθόν κανένα πάρε-δώσε με το νόμο. Με πρωταγωνιστές 6 κρατούμενους, έναν αποφυλακισμένο και ένα δεσμοφύλακα οδηγούμαστε μέσα στα βάθη της ψυχής αυτών των ανθρώπων.

Η ταινία παίχτηκε σε πολλά διεθνή φεστιβάλ ντοκυμαντέρ αποσπώντας βραβεία.

*Σκηνοθεσία: Χρήστος Καρακέπελης  
*Σενάριο: Χρήστος Καρακέπελης,  Νατάσα Σέγκου  
*Διεύθυνση Φωτογραφίας: Γιάννης Βαλεράς  
*Μουσική: Θάνος Μικρούτσικος  
*Καλλιτεχνική Διεύθυνση: Μιχάλης Σαμιώτης  
*Διεύθυνση παραγωγής: Χάρης Κοντορούχας  
*Εκτέλεση Παραγωγής: Χρήστος Καρακέπελης  
*Παραγωγή: Χρήστος Καρακέπελης  
*Συμπαραγωγοί: Ελληνικό Κέντρο Κινηματογράφου  STEFI SA  NET  

*Έγχρωμη,Διάρκεια: 80 λεπτά
*Παραγωγή 2000

Κατηγορία:Ελληνικά ντοκιμαντέρ
Κατηγορία:Ταινίες του 2000
Πεντηκοστάριο

Το **Πεντηκοστάριον** είναι ιερό λειτουργικό βιβλίο, τού οποίου οι περιεχόμενοι ύμνοι ψάλλονται στις Ακολουθίες από την Κυριακή του Πάσχα μέχρι την Κυριακή των Αγίων Πάντων. 

## Η χρήση του
Το βιβλίο χρησιμοποιείται από την Κυριακή τού Πάσχα ως την Πεντηκοστή και κατά την επόμενη εβδομάδα αυτής, δηλ. από τη Δευτέρα τού Αγίου Πνεύματος ως την Κυριακή των Αγίων Πάντων. Καλύπτει την Κυριακή τού Πάσχα και τις επόμενες 7+1 εβδομάδες, συνολικά 57 ημέρες. Κλειομένου του Πεντηκοσταρίου, ολοκληρώνεται ο κύριος κύκλος του κινητού εορτολογίου, που άρχισε με το Τριώδιο, βιβλίο που καλύπτει τις 3 εβδομάδες των Απόκρεω συν τις 7 εβδομάδες της Μεγάλης Τεσσαρακοστής.

Μετά το Ευαγγέλιο τού Όρθρου ακολουθεί ο πρώτος στίχος τού 50ού Ψαλμού και τα τροπάρια που καλούνται *Πεντηκοστάρια*, όπως το "Αναστάς ο Ιησούς...". Οι ύμνοι τού βιβλίου είναι έργα τού Ιωάννη Δαμασκηνού, τού Κοσμά τού Αγιοπολίτη, τού Ανδρέα Κρήτης, τού Γερμανού, τού Θεοφάνους, τού Ανατολίου, τού Ιωσήφ (αδελφού τού Θεοδώρου) τού Στουδίτου, κ.ά.

## Η δομή τού Πεντηκοσταρίου
Χαρακτηρίζεται "χαρμόσυνον και αναστάσιμον" βιβλίο. Αναλυτικά το περιεχόμενό του ανά εβδομάδα είναι: την Κυριακή τού Πάσχα ακολουθεί
* η Διακαινήσιμος εβδομάδα, κατά την οποία την Παρασκευή εορτάζεται η Παναγία ως Ζωοδόχος Πηγή. Η εβδομάδα λήγει με την Κυριακή τού Θωμά (Αντίπασχα).
* η 2η εβδομάδα λήγει με την Κυριακή των Μυροφόρων.
* η 3η εβδομάδα λήγει με την Κυριακή τού Παραλύτου.
* η 4η εβδομάδα περιλαμβάνει την Τετάρτη της Μεσοπεντηκοστής και λήγει με την Κυριακή της Σαμαρείτιδος.
* η 5η εβδομάδα λήγει με την Κυριακή τού Τυφλού.
* η 6η εβδομάδα περιλαμβάνει την Πέμπτη της Αναλήψεως και λήγει με την Κυριακή των Αγίων Πατέρων της Α΄ Οικουμενικής Συνόδου.
* η 7η εβδομάδα λήγει με την Κυριακή της Πεντηκοστής.
* η 8η εβδομάδα ξεκινά με τη Δευτέρα τού Αγίου Πνεύματος και λήγει με την Κυριακή των Αγίων Πάντων.

## Πηγές
* Πεντηκοστάριον χαρμόσυνον, την από τού Πάσχα μέχρι της των Αγίων Πάντων Κυριακής ανήκουσαν αυτώ ακολουθίαν περιέχων· επί τέλους δε και τα Εωθινά Ευαγγέλια τα εν τω Όρθρω εκάστης των εν τω μεταξύ τούτων εορτών αναγιγνωσκόμενα. Διορθωθέν και δι' ενός προλόγου πλουτισθέν. Υπό Βαρθολομαίου Κουτλουμουσιανού τού Ιμβρίου. Εν Βενετία 1860, εκ της Εκκλησιαστικής τυπογραφίας τού Φοίνικος.

## Εξωτερικοί σύνδεσμοι
Πεντηκοστάριο

Κατηγορία:Βιβλία Λειτουργικής
Κατηγορία:Περίοδος του Πάσχα
Έμβλημα Κόκκινου Κρυστάλλου

Το **έμβλημα του Κόκκινου Κρυστάλλου** είναι το νέο (τρίτο) πολιτικά (και θρησκευτικά) ουδέτερο προστατευτικό έμβλημα που υιοθετήθηκε από το Διεθνές Κίνημα Ερυθρού Σταυρού και Ερυθράς Ημισελήνου. Το έμβλημα αυτό απομακρύνει το εμπόδιο για το Ερυθρό Αστέρι του Δαβίδ ("Magen David Adom", ο 'Ερυθρός Σταυρός' του Ισραήλ) ώστε να συμμετάσχει στη Διεθνή Επιτροπή Ερυθρού Σταυρού (ICRC).

## Επιπλέον ανάγνωση
* Επίσημη ιστοσελίδα του Ελληνικού Ερυθρού Σταυρού.
* Επίσημη ιστοσελίδα του Ελληνικού Ερυθρού Σταυρού: Πληροφορίες σχετικά με το νέο έμβλημα.
* Άρθρο «Ένα Νέο Έμβλημα για τον Ερυθρό Σταυρό», του Λεόν Σαλτιέλ

Κοκκινος Κρυσταλλος
Αγκίστρι

Ο όρος **Αγκίστρι** μπορεί να αναφέρεται σε οποιοδήποτε από τα εξής.

## Τοπωνύμια
*Αγκίστρι (νησί) 
*Μεγαλοχώρι Αγκιστρίου 
*Αγκρίστρι, ακρωτήριο της Αττικής
*Αγκρίστρι, ακρωτήριο στον Παγασητικό Κόλπο

## Άλλα
*Αγκίστρι (εργαλείο) 
*''Το αγκίστρι'' (ταινία)
Νομός Δωδεκανήσου

Ο **Νομός Δωδεκανήσου** ήταν ένας από τους 51 νομούς της Ελλάδας που ενσωματώθηκε στην περιφέρεια του Νοτίου Αιγαίου (με τις Περιφερειακές Ενότητες Ρόδου, Κω, Καλύμνου, Καρπάθου). Ήταν ένας νησιωτικός νομός που αποτελούνταν από τα νησιά του συμπλέγματος των Δωδεκανήσων. Η θέση του στο νοτιοανατολικό άκρο της Ελλάδας, κοντά στα δυτικά παράλια της Τουρκίας τον καθιστούσε έναν από τους ακριτικούς νομούς της χώρας.

## Ιστορική εξέλιξη
Η Δωδεκάνησος ήταν η τελευταία περιοχή που ενσωματώθηκε στο τότε Βασίλειο της Ελλάδας το 1947, και διοικούνταν αρχικά από έναν «Στρατιωτικό Διοικητή Δωδεκανήσου». Η επίσημη τελετή της Ενσωμάτωσης της Δωδεκανήσου έγινε στις 7 Μαρτίου του 1948 και από τον Μάιο του 1948 η στρατιωτική διοίκηση αντικαταστήθηκε από τη «Γενική Διοίκηση Δωδεκανήσου».  Το 1955 μετατράπηκε επισήμως σε νομό με πρωτεύουσα την πόλη της Ρόδου. Ως έδρα της νομαρχίας επιλέχθηκε το λεγόμενο «Κτίριο της Νομαρχίας» που είχε σχεδιαστεί και οικοδομηθεί υπό την επίβλεψη του αρχιτέκτονα Φλορεστάνο ντι Φάουστο κατά την περίοδο της Ιταλοκρατίας για να λειτουργήσει ως διοικητήριο του Ιταλού Κυβερνήτη.

Αποτέλεσε νομό της Ελλάδας από το 1955 έως το 2010, χωρίς να υπάρξει ποτέ μεταβολή στην έκτασή του, ενώ καταργήθηκε οριστικά με την εφαρμογή του «Σχεδίου Καλλικράτης» το 2011, που προέβλεπε την αντικατάσταση των νομών από περιφέρειες. Στα πλαίσια του σχεδίου αυτού οι τέσσερις επαρχίες του Νομού Δωδεκανήσου μετατράπηκαν σε περιφερειακές ενότητες (Καλύμνου, Καρπάθου, Κω και Ρόδου) και ενσωματώθηκαν στην Περιφέρεια Νοτίου Αιγαίου.

### Σχέδιο Καποδίστριας

Με την εφαρμογή του Σχεδίου Καποδίστριας από το 1999 έως το 2010, ο νομός αποτελείτο από 25 δήμους και 2 ανεξάρτητες κοινότητες. Παρακάτω εμφανίζονται οι δήμοι και οι κοινότητες, καθώς και ο πληθυσμός τους σύμφωνα με την απογραφή πληθυσμού Ελλάδας του 2001. 

thumb|433x433px|Οι 25 δήμοι και οι 2 κοινότητες του νομού Δωδεκανήσου.

## Νομάρχες Δωδεκανήσου

### Γενικοί Διοικητές
*1948-50 Νικόλαος Μαυρής 
*1950 Γεώργιος Μαυρομμάτης (υπηρεσιακός)
*1950-51 Ρίκος Αγαθοκλής
*1951-53 Ιωάννης Γεωργάκης
* 1953-54 Νικόλαος Μαυρής

### Νομάρχες
* Μάιος 1955-1955 Γεώργιος Ρεμπάκος (1910-1961)
*1955-1960 Αλέξανδρος Παπακωνσταντίνου
* 1960-1964 Ανδρέας Ιωάννου (1918-1972)
* 1964-1967 Βασίλειος Παπακώστας (1916-2002)
* Μάιος 1967-1970; Χρήστος Καμπαδέλης (19??-1979)
*1970 Παναγιώτης Δεσποτόπουλος (1911-2001)
*-1974 Δημήτριος Αλαμάνος του Νικολάου
*1974-1976 Βασίλειος Παπακώστας
* 1976-1981 Ιωάννης Παναγιωτίδης (1936-1991)
* 1982-1984 Αγγελική Συνοδινού-Παπαλεξοπούλου
* 1984-1985 Τζένη Καραβέλη-Φυλακτού
* 1985-1989 Ιωάννης Μαχαιρίδης του Θεοφύλακτου (1953-) (Περιφερειάρχης Νοτίου Αιγαίου το 2011-14)
*1989-1990 Νόρα Απέργη-Σίλινγκερ
*1990-1993 Γεώργιος Χαραλαμπόπουλος (Περιφερειάρχης Νοτίου Αιγαίου το 1989-90)
*1993-1994 Γιάννης Παρασκευάς

### Αιρετοί Νομάρχες
*1995-1998 Γιάννης Παρασκευάς
*1999-2002 Σάββας Καραγιάννης
*2003-2010 Ιωάννης Μαχαιρίδης
### Αντιπεριφερειάρχες Δωδεκανήσου
*2011-14 Φώτιος Χατζηδιάκος (1959-2023)
*2014-19 Χαράλαμπος Κόκκινος, πρώην πρόεδρος της ΔΟΕ
* 2019- Χρήστος Ευστρατίου

## Παραπομπές


Κατηγορία:Δωδεκάνησα
Δικαιώματα του παιδιού

Θεμελιώδες βήμα για την προάσπιση των **δικαιωμάτων του παιδιού.** Η Γενική Συνέλευση του ΟΗΕ  στις 20 Νοεμβρίου 1989 ψήφισε ομόφωνα την Σύμβαση των Δικαιωμάτων του Παιδιού την συνθήκη της οποίας κλήθηκαν τα κράτη μέλη αφενός να φροντίσουν να το δημοσιεύσουν αφετέρου να φροντίσουν την κυκλοφορία του, την  αναγνώριση – ερμηνεία του κυρίως στα σχολεία και πάσης φύσεως εκπαιδευτικά ιδρύματα, ανεξάρτητα της μορφής του πολιτεύματος της χώρας, που βρήκε της γενικής επιδοκιμασίας.  Στην συνθήκη ως παιδιά ορίζονται όλα τα πρόσωπα κάτω των 18 ετών.

Το επίσημο κείμενο της Σύμβασης αυτής έγινε στις πέντε επίσημες γλώσσες του ΟΗΕ  (Αγγλική, Γαλλική, Ισπανική, Κινεζική και Ρωσική).

Μέχρι τώρα όλες οι χώρες του ΟΗΕ έχουν υπογράψει και έχουν επικυρώσει τη συνθήκη εκτός από τη Σομαλία και τις Η.Π.Α.. Για την ακρίβεια οι ΗΠΑ έχουν υπογράψει την συνθήκη αλλά δεν την έχουν επικυρώσει. Η μη επικύρωση της συνθήκης σημαίνει ότι είναι νομικά ανενεργή για τις ΗΠΑ.

Η Σύμβαση ενσωματώθηκε στο εθνικό δίκαιο της Ελλάδας με το νόμο 2101/1992, βάσει του οποίου έχει αυξημένη τυπική ισχύ και υπερτερεί των λοιπών διατάξεων της εθνικής νομοθεσίας της χώρας μας και της Ευρώπης.

## παραπομπές
Άντον Ντρέξλερ

Ο **Άντον Ντρέξλερ** (*Anton Drexler*, Μόναχο, 13 Ιουνίου 1884 - Μόναχο, 24 Φεβρουαρίου 1942) ήταν Γερμανός πολιτικός και ιδρυτής του Κόμματος των Γερμανών Εργατών (DAP), του κατοπινού Εθνικοσοσιαλιστικού Κόμματος των Γερμανών Εργατών (NSDAP).

Το 1918 οργανώθηκε μαζί με συνεργάτες του από το *Βασιλικό Βαυαρικό Κεντρικό Εργαστήριο Κρατικών Σιδηροδρόμων* στο πλαίσιο της *Ελεύθερης Επιτροπής Εργαζομένων για μια καλή ειρήνη (Freien Arbeiterausschuß für einen guten Frieden)* και ίδρυσε, μαζί με άλλους, τον συντηρητικό και εθνικιστικό *Πολιτικό Κύκλο Εργασίας*.

Στις 5 Ιανουαρίου 1919, ιδρύθηκε, μέσα από αυτόν τον κύκλο, το Κόμμα των Γερμανών Εργατών, το οποίο, στις 24 Φεβρουαρίου 1920, μετονομάστηκε σε Εθνικοσοσιαλιστικό Κόμμα των Γερμανών Εργατών (NSDAP). Ο Ντρέξλερ παρέμεινε πρόεδρος του κόμματος μέχρι που, το 1921, τον διαδέχθηκε ο Αδόλφος Χίτλερ. Σύμβουλος του Ντέξλερ ήταν ο δρ. Πάουλ Τάφελ, κορυφαίο στέλεχος του εθνικιστικού *Παγγερμανικού Συνδέσμου* (*Alldeutscher Verband*) και μέλος του διοικητικού συμβουλίου της βιομηχανίας MAN, ο οποίος του είχε προτείνει την ίδρυση του κόμματος. 

Μετά την προσωρινή διάλυση του NSDAP δραστηριοποιήθηκε, δίχως επιτυχία, από το 1923, στο κόμμα *Völkischer Block*. Στην επανίδρυση του NSDAP, το 1925, ο Ντρέξλερ δεν έπαιζε πλέον κανένα ρόλο. Ξαναέγινε μέλος του κόμματος του 1933, όταν το κόμμα ανήλθε στην εξουσία. Το 1934 τιμήθηκε ως ιδρυτής του κόμματος με το Blutorden (*Παράσημο τάξης του Αίματος*). Δεν μπόρεσε, όμως, ποτέ ξανά να αποκτήσει αξιόλογη επιρροή εντός του κόμματος.

Ο Χίτλερ χαρακτηρίζει τον Ντρέξλερ στο "Mein Kampf" ως εξής: *"Ο κ. Ντρέξλερ ήταν απλός εργάτης, δεν ήταν αξιόλογος ομιλητής αλλά ούτε και στρατιώτης. Κατά το σύνολό του ήταν διστακτική και αδύναμη ύπαρξη. Δεν είχε υπηρετήσει, επίσης, κατά τη διάρκεια του πολέμου, δεν ήταν στον στρατό, ο οποίος αποτελεί τη μοναδική σχολή που μετατρέπει μαλακές και διστακτικές υπάρξεις σε άντρες.* "(...) *"...μη ικανός για την βάναυση εξάλειψη κάθε ενδεχομένου εμποδίου στην αναρρίχηση της νέας ιδέας".*

## Παραπομπές


Κατηγορία:Γερμανοί πολιτικοί
Ν
Σχοινί απλώματος ρούχων

**Σχοινί απλώματος ρούχων** ή απλούστερα **σχοινί απλώματος**, ονομάζεται ένα απλό οικιακό εργαλείο, το οποίο αποτελείται από ένα σχοινί που βρίσκεται τεντωμένο σε εξωτερικό είτε σε εσωτερικό χώρο, ψηλότερα από το έδαφος, ώστε πάνω του να απλωθούν ρούχα για στέγνωμα (μπουγάδα) με μανταλάκια.

Το **σχοινί απλώματος ρούχων** είναι επίσης όνομα γενικής χρήσης προϊόντων  και αφορά είτε συσκευασμένα κομμάτια σχοινιού μικρού σχετικά μήκους (10-20 μέτρα) τα οποία διατίθενται στη λιανική αγορά μέσα από καταστήματα που απευθύνονται στους καταναλωτές, όπως σούπερ-μάρκετ είτε πλήρη προϊόντα που περιλαμβάνουν μηχανισμό αυτόματης έλξης του σχοινιού και άγκιστρο, σχεδιασμένα για εσωτερικούς χώρους.

## Τα υλικά που χρησιμοποιούνται
Συνήθεις προδιαγραφές είναι:
-Υλικό: πλαστικό ή συρματόσχοινο επικαλυμμένο με πλαστικό
-Διάμετρος: 3 έως 5 χιλιοστά., 

Το σχοινί θα πρέπει να έχει επιφάνεια που δε θα χαλάει τα ρούχα (προτιμούνται  λοιπόν σχοινιά που δεν έχουν ανωμαλίες πάνω στις οποίες μπορεί να πιαστούν τα ρούχα ή σχοινιά που δεν μπορούν να χρωματίσουν τα ρούχα κάτι που είναι πιθανόν με συρματόσχοινα τα οποία μπορούν να οξειδωθούν).

Άλλη απαίτηση είναι να μπορεί να παραμείνει τεντωμένο χωρίς να χαλαρώσει και τέλος να μην αλλοιώνεται με την ηλιακή ακτινοβολία.

Το σχοινί μπορεί να αγοραστεί είτε ως απλό σχοινί από κατάστημα το οποίο το διαθέτει σε μεγάλες ποσότητες και κόβει όσο μήκος προτιμά ο καταναλωτής, είτε σε συσκευασίες συγκεκριμένου μήκους που αναφέρουν ότι χρησιμεύει για άπλωμα ρούχων από καταστήματα λιανικής πώλησης.

Στερεώνεται είτε με γάντζους από τοίχους, είτε γύρω από δένδρα ή από πασσάλους / σωλήνες που έχουν τοποθετηθεί για το σκοπό αυτό.

## Παραλλαγές του σχοινιού απλώματος ρούχων
Σε περίπτωση που το σχοινί αυτό είναι μέρος μηχανισμού, ο μηχανισμός ονομάζεται απλώστρα ρούχων.

Παραλλαγές του απλού σχοινιού απλώματος ρούχων είναι:
*Σχοινί σε εσωτερικό χώρο (με ή χωρίς μηχανισμό τυλίγματος του σχοινιού)
*Σχοινί σε υπαίθριο χώρο στο επίπεδο του εδάφους
*Σχοινί (ή δίκτυο σχοινιών) σε ταράτσα πολυκατοικίας
*Σχοινί με τροχαλία μεταξύ μπαλκονιών (κλασική παραλλαγή σε πόλεις με στενά σοκάκια π.χ. Νάπολη, Κέρκυρα)

## Χρήση
Στον ελληνικό χώρο κατά το χρόνο συγγραφής του άρθρου δεν υπάρχουν περιορισμοί χρήσης των σχοινιών απλώματος ρούχων, αν και συνήθως αποφεύγεται η χρήση τους σε προσόψεις σπιτιών αν αυτό είναι πρακτικό.

Αναφέρονται περιορισμοί χρήσης τους σε παλαιότερες εποχές , αλλά και σε άλλες χώρες σήμερα. Συγκεκριμένα, στις Ηνωμένες Πολιτείες, υπάρχουν περιορισμοί χρήσης άλλοτε χαλαροί και άλλοτε απόλυτα αυστηροί. Σε απάντηση αυτών των περιορισμών και των αποτελεσμάτων τους για το περιβάλλον (δεδομένου ότι τέτοιοι περιορισμοί θεωρούνται ότι εξαναγκάζουν τους ανθρώπους στις περιοχές αυτές να χρησιμοποιούν στεγνωτήρια ρούχων, τα οποία καταναλώνουν ενέργεια), οι πολιτείες Γιούτα (Utah) και Φλόριντα (Florida)με αυστηρότερη τελευταία διατύπωση στη Φλόριντα έχουν θεσμοθετήσει από το 1999 νόμο "δικαιώματος στο στέγνωμα" (Right to Dry) στο πλαίσιο πολιτικής τους για τη μείωση της κατανάλωσης ενέργειας.

## Αναφορές


Κατηγορία:Εργαλεία
Κατηγορία:Οικιακά σκεύη
Απλώστρα ρούχων

Απλώστρα ρούχων σε χρήση|μικρογραφία

**Απλώστρα ρούχων** είναι ένας μηχανισμός πάνω στον οποίο βρίσκονται πολλά σχοινιά απλώματος ή λεπτά σύρματα πάνω στα οποία μπορεί κανείς να απλώσει πολλά ρούχα και να τα στερεώσει με μανταλάκια.

Κλασικό σχέδιο στην Ελλάδα είναι η παραλληλόγραμμη απλώστρα ρούχων με πτυσσόμενες επεκτάσεις που ανοίγουν δεξιά και αριστερά. Υπάρχουν επίσης και απλώστρες κάγκελου, που τοποθετούνται στα μπαλκόνια, τοίχου και απλώστρες που στερεώνονται με κλιπς  πάνω απ' το καλοριφέρ. Σε άλλες χώρες συνηθίζονται μηχανισμοί που μοιάζουν με ανεστραμμένη ομπρέλα.

Η χρησιμότητα των απλωστρών οφείλεται στη σημαντική οικονομία χώρου, κάτι που κάνει δυνατή τη χρήση της και σε εσωτερικό χώρο. Αυτό με τη σειρά του αποτελεί σημαντικό πλεονέκτημα σε περιπτώσεις κακοκαιρίας.

Κατηγορία:Εργαλεία
Κατηγορία:Οικιακά σκεύη
Σχοινί

thumb|right|250px|Σχοινιά
Το **σχοινί** είναι η γραμμική  κατασκευή που αποτελείται από ίνες τυλιγμένες η μια γύρω στην άλλη που χρησιμοποιείται  για περίδεση ή για δέσιμο αντικειμένων ή ζώων.  Οι ίνες μπορεί να είναι φυτικές, δερμάτινες, συνθετικές ή να είναι μεταλλικά σύρματα.  Πωλείται τυλιγμένο σε κουβάρια σφαιρικής μορφής ή τυλιγμένο σε κυλινδρικό σχήμα.

## Κατασκευή

Η κατασκευή σπάγκου (λεπτό σχοινί) ή σχοινίου μεγαλύτερης διαμέτρου σε εργοστάσια ακολουθεί η διαδικασία από τα λεπτότερα συστατικά-τις ίνες που κλώθονται σε νήματα, μετά τα νήματα σε κορδόνια μέχρι το τελικό προϊόν. Στη βιβλιογραφία αναφέρονται σχοινοποιεία που χρησιμοποιούν χειρονακτικά εργαλεία με μέγιστο μήκος μονοκόμματου σχοινιού λιγότερο απο 400 μέτρα. Σχοινιά με διάμετρο 3 εκατοστομέτρων ονομάζονται παλαμάρια.

Ένα σχοινί μπορεί να είναι από διάφορα υλικά:
* κάνναβη-τζίβα (αγαύη)
* δέρμα
* λινό
* μεταλλικά σύρματα
* συνθετικές ίνες
και άλλα.

## Χρήσεις
Στις διάφορες προσδέσεις με σχοινί χρησιμοποιούνται ειδικοί κόμποι.

Στη ναυτική τέχνη τα σχοινιά (ropes) αποτελούν τα σημαντικότερα μέσα τόσο του εξοπλισμού όσο και των εφοδίων των πλοίων.
thumb
* Ναυτικά σχοινιά
* Σχοινί απλώματος ρούχων
* Οδοντιατρικό νήμα
* χορδή μουσικού οργάνου ή τόξου
* σχοινοβασίες για εκτέλεση ακροβατικών επιδείξεων
* γεωργικές χρήσεις-γεωργικά σχοινιά (τριχιές)

## Το σχοινί στη λαογραφία

Στην ελληνική καθημερινότητα, έρχεται συχνά η ώρα που μια λαϊκή παροιμία, διδαγμένη από τις παλαιότερες γενιές, μας βοηθάει να εκφράσουμε αυτό που σκεφτόμαστε ή αισθανόμαστε, περισσότερο ικανοποιητικά. Κάποιες τέτοιες εκφράσεις είναι και οι παρακάτω:

* «*του σχοινιού και του παλουκιού*» δηλ. άνθρωπος διεφθαρμένος
* «*το πήρε σκοινί κορδόνι*» δηλ. επαναλαμβάνει τα ίδια και τα ίδια
* «*κάνει το σκοινί κορδόνι*» δηλ. επαναλαμβάνει τα ίδια και τα ίδια
* «*το παρατράβηξε το σχοινί*» δηλ. ξεπέρασε τα όρια
* «*έβγαλε και το σκοινί και το παλλούκι»*, δηλαδή ξεπέρασε όλα τα όρια
* «*του χρειάζεται σχοινί και σαπούνι*» δηλ. η αγχόνη (από την αμερικανική παράδοση, σχετικά με τον απαγχονισμό στην Άγρια Δύση / Far West)
* «*στο σπίτι του κρεμασμένου δεν μιλάνε για σχοινί*» δηλ. μην κατηγορούμε άλλους, για πράξεις που έχουμε κάνει και οι ίδιοι
* Για ομιλίες που είναι πολύ μεγάλες και δεν έχουν τελειωμό δίδεται ο χαρακτηρισμός "σχοινοτενής ομιλία".

Το σχοινί που χρησιμοποίησε ο Θησέας για να βρει το δρόμο του έξω από το λαβύρινθο είναι γνωστό ως μίτος της Αριάδνης.

## Βιβλιογραφία
* Εγκυκλοπαίδεια Πάπυρος, Λαρούς, Μπριτάνικα, Έκδοση 1996, Τόμος 56, σελίδα227
* ΝεώτερονΕγκυκλοπαιδικόν Λεξικόν "ΗΛΙΟΥ",Έκδοση 1980,Τόμος21, σελίδα338

Κατηγορία:Εργαλεία
Κατηγορία:Οικιακά σκεύη
Κατηγορία:Εκφράσεις
Λόρενς Φερλινγκέτι

Ο **Λώρενς Φερλινγκέττι** (*Lawrence Ferlinghetti*) ήταν αμερικανός εκδότης, ποιητής, συγγραφέας και ζωγράφος. Γεννήθηκε στις 24 Μαρτίου 1919, μεγάλωσε στη Μασαχουσσέτη και υπηρέτησε στο Ναυτικό κατά τη διάρκεια του Β΄ Παγκοσμίου Πολέμου, παίρνοντας μέρος και στην απόβαση της Νορμανδίας. Μετά τον πόλεμο σπούδασε στην Αμερική και στη Σορβόννη, όπου έκανε το διδακτορικό του.

Ξαναγύρισε στην Αμερική το 1953 και μαζί με τον Πήτερ Μάρτιν άνοιξε στο Σαν Φρανσίσκο το βιβλιοπωλείο *City Lights* (με όνομα παρμένο απ' την ομώνυμη ταινία του Τσάρλι Τσάπλιν). Δυο χρόνια αργότερα ξεκίνησε τις ομώνυμες εκδόσεις, που τα επόμενα χρόνια θα γίνονταν το βήμα των σημαντικότερων ποιητών και συγγραφέων μπητ και εναλλακτικής λογοτεχνίας και ποίησης. Το βιβλιοπωλείο, μαζί με τις εκδόσεις, αποτέλεσε τουλάχιστον για μια δεκαετία κύριο φυτώριο, μέρος ζύμωσης και έκφρασης της νέας αμερικανικής κουλτούρας των δεκαετιών '50-'60 για τη Δυτική Ακτή των ΗΠΑ.

Επηρεάστηκε ιδεολογικά, μεταξύ άλλων, από το βουδισμό και τον αναρχοκομμουνισμό. Έχει εκθέσει αρκετές φορές έργα ζωγραφικής του. Απ' το συγγραφικό του έργο ξεχωρίζουν η ποιητική συλλογή *A Coney Island Of The Mind* του 1958, που μεταφράστηκε σε εννιά γλώσσες και έχει πουλήσει ένα εκατομμύριο αντίτυπα, και η συλλογή *Landscapes Of Living And Dying* που έχει βραβευτεί στην Αμερική. Έχει γράψει επίσης θεατρικά έργα. Ο Λόρενς Φερλινγκέτι έγινε τιμητικό μέλος της ομάδας  Εικόνα και Ποίηση το 2009. Πέθανε στην οικία του στο Σαν Φρανσίσκο στις 22 Φεβρουαρίου του 2021.

## Βιβλιογραφία
Στην Ελλάδα έχουν εκδοθεί τα έργα του: 
* *Εφτά Μέρες στη Νικαράγουα* (οδοιπορικό, εκδ. Αίολος 1985)
* *Έρωτας τις μέρες της οργής* (μυθιστόρημα, εκδ. Απόπειρα 1991)
* *Αυτά είναι τα ποτάμια μου* (ποιήματα, εκδ. Καστανιώτης 1995)
* *Λαϊκά μανιφέστα* (δοκίμιο, εκδ. Ελεύθερος Τύπος)
* *Ποιήματα* (εκδ. Νεφέλη 1981)
* *Ποιήματα* (εκδ. Πρόσπερος 1989)
* *Αμέρικους* (εκδ. Οδός Πανός 2008)

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ποιητές
Χάουαρντ Χαντ

Ο **Χάουαρντ Χαντ** () (9 Οκτωβρίου 1918, Νέα Υόρκη - 23 Ιανουαρίου 2007 Φλόριντα), δούλευε στο Λευκό Οίκο κατά τη διάρκεια της προεδρίας του Ρίτσαρντ Νίξον, και ήταν πρωταγωνιστής στο σκάνδαλο Γουότεργκεϊτ. Καταδικάστηκε για διάρρηξη, συνωμοσία και υποκλοπή σε 33 μήνες φυλάκισης. Ο Χαντ, μαζί με τον Γκόρντον Λίντι και άλλους, ήταν ένας από τους *"υδραυλικούς" του Λευκού Οίκου, μια μυστική ομάδα με σκοπό της να σταματάει τις "διαρροές".

Ήταν πράκτορας της [[CIA]] από το 1949 μέχρι το [[1970]] και λέγεται ότι συμμετείχε στην επέμβαση των [[ΗΠΑ]] στον [[Εισβολή στον Κόλπο των Χοίρων|Κόλπο των Χοίρων]] στην [[Κούβα]], καθώς και στο σχεδιασμό για την ανατροπή του προέδρου Άρμπενς Γκουσμάν στη [[Γουατεμάλα]], ενώ κατηγορήθηκε για ανάμειξη στη [[Δολοφονία του Τζον Φιτζέραλντ Κέννεντυ|δολοφονία του Τζον Κέννεντυ]]. Για την τελευταία υπόθεση όμως δικαιώθηκε το [[1981]] από αμερικανικό δικαστήριο, μετά από μήνυση που άσκησε εναντίον της δεξιάς οργάνωσης *"Liberty Lobby"'', που είχε δημοσιεύσει άρθρο που τον κατηγορούσε για ανάμειξη στην υπόθεση Κένεντι. Έγραψε πολλά μυθιστορήματα, εμπνευσμένα από τις εμπειρίες που απέκτησε από τη συμμετοχή του στις μυστικές υπηρεσίες. Μερικά από τα βιβλία του έγιναν κινηματογραφικές ταινίες.

## Αναφορές


Κατηγορία:Αμερικανοί κατάσκοποι
Κατηγορία:Αμερικανοί μυθιστοριογράφοι
Λευκίππη

Με την ονομασία **Λευκίππη** είναι γνωστά τα παρακάτω πρόσωπα της ελληνικής μυθολογίας:

# Μία από τις Ωκεανίδες. Αποτελεί ιδεατή ανθρωπόμορφη δευτερεύουσα θεότητα συνυφασμένη με την εικόνα των λευκών κορυφών των μικρών κυμάτων της θάλασσας.
# Μία από τις τρεις κόρες του Μινύα, βασιλιά του βοιωτικού Ορχομενού, η οποία υπό τη μανία του Βάκχου (= μέθης) διατελούσα, σπάραξε τον γιο της Ίππασο ή κατά άλλη εκδοχή, επειδή περιφρόνησε με τις αδελφές της Αρσίππη και Αλκιθόη τη λατρεία του Διονύσου, μεταμορφώθηκε από εκείνον σε πτηνό.
# Σύζυγος του μυθικού βασιλιά της Ατλαντίδας Ευήνορα, μητέρα της Κλειτούς και γιαγιά του Άτλαντα, του πρώτου βασιλιά της Ατλαντίδας.
# Μητέρα του Λαομέδοντα εκ του Ίλου ή μητέρα του Πρίαμου από τον Λαομέδοντα.

Κατηγορία:Πρόσωπα της ελληνικής μυθολογίας
Κατηγορία:Ωκεανίδες
Κατηγορία:Τρώες
Κατηγορία:Αποσαφηνίσεις ονομάτων
Λευκιππίδες

Οι **Λευκιππίδες** ήταν οι τρεις θυγατέρες του Λευκίππου αδελφού του Βασιλιά της Μεσσηνίας  Αφαρέως .  Οι δύο εξ αυτών Ιλάειρα και Φοίβη  είχαν μνηστευθεί τους ξαδέλφους τους Ίδα και Λυγκέα (τέκνα του Αφαρέως) η δε τρίτη Αρσινόη κατά την Ησιοδική παράδοση ήταν εκ του Απόλλωνα μητέρα του Ασκληπιού

Για το μύθο περί της αρπαγής των Λευκιππίδων δείτε η Αρπαγή των Λευκιππίδων.

* Σημειώνεται ότι σύμφωνα με κάποια μεσσηνιακή παράδοση στη θέση της Αρσινόης φέρεται η Ξάνθη ως σύζυγος του Ασκληπιού και μητέρα του Μαχάονα.

Κατηγορία:Πρόσωπα της ελληνικής μυθολογίας
Αρπαγή των Λευκιππίδων

thumb|right|250px|Η αρπαγή των Λευκιπίδων. Πίνακας του Ρούμπενς.
Από τους  περιπλεχθέντες για τις πρώτες δύο Λευκιππίδες, Ιλάειρα και Φοίβη μύθους γνωστότερος είναι ο σχετιζόμενος με την ματαίωση του γάμου των με τους ξαδέλφους τους, τους Αφαρετίδες (οι γιοι του Αφαρέως, Λυγκεύς και Ίδας). Κατ΄ αυτόν το μύθο οι Διόσκουροι  οργισμένοι ένεκα πρότερης απάτης των Αφαρετίδων στη διανομή λαφύρων από κοινό αγώνα με αυτούς απήγαγαν τις δυο Λευκιππίδες. Οι μνηστήρες τους καταδίωξαν τους Διόσκουρους στον Ταΰγετο και στον αγώνα που επακολούθησε φονεύθηκαν ο Λυγκεύς και ο Κάστωρ ενώ ο Δίας κεραυνοβόλησε τον Ίδα.

Αυτός ο μύθος της αποτροπής συγγενικών γάμων ενέπνευσε αρχαίους ποιητές, έκαστος των οποίων μετέβαλε με παραλλαγές τον μύθο, αλλά και πολλούς καλλιτέχνες αρχαίους και νεωτέρους χρόνους. Εκτός των αγγειογραφιών που υπήρξε προσφιλές θέμα η σκηνή της αρπαγής, όπως του περίφημου Μειδίου επί γνωστού αγγείου στο Βρετανικό μουσείο, γλύπτες και ζωγράφοι ασχολήθηκαν με το ίδιο θέμα, όπως στα ανάγλυφα του ναού της Χαλκιοίκου Αθηνάς και του θρόνου του Αμυκλαίου Απόλλωνα, καθώς και στον ναό των Διοσκούρων στην Αθήνα, (τοιχογραφία του Πολυγνώτου).
Εκ των νεώτερων έργων περίφημος είναι ο πίνακας του Πέτερ Πάουλ Ρούμπενς "Η αρπαγή των Λευκιππίδων" (Παλαιά Πινακοθήκη Μονάχου).

Κατηγορία:Μύθοι της ελληνικής μυθολογίας
Φίλιπ Σάιντεμαν

Ο **Φίλιπ Σάιντεμαν** (γερμ. *Philipp Scheidemann*, * 26 Ιουλίου 1865 στο Κάσσελ, † 29 Νοεμβρίου 1939 στην Κοπεγχάγη) ήταν ηγετικό στέλεχος του Σοσιαλδημοκρατικου Κόμματος της Γερμανίας κατά τη διάρκεια του Α΄ Παγκοσμίου Πολέμου. Τον Νοέμβριο του 1918, όταν ξέσπασε η επανάσταση των ναυτών στο Κίελο και των εργατών σε διάφορες πόλεις της Γερμανίας, κήρυξε από το παράθυρο του μεγάρου του Ράιχσταγκ έκπτωτη τη γερμανική μοναρχία (τον Κάιζερ Γουλιέλμο) και ανακήρυξε τη Γερμανική Δημοκρατία. Η καθεστωτική αλλαγή επικυρώθηκε μερικούς μήνες αργότερα από τη Συντακτική Συνέλευση που ψήφισε στη Βαϊμάρη το δημοκρατικό Σύνταγμα της Γερμανίας, που ίσχυσε μέχρι την άνοδο του Χίτλερ στην εξουσία. Στις 13 Φεβρουαρίου 1919 ανέλαβε καθήκοντα ως ο πρώτος δημοκρατικά εκλεγμένος καγκελάριος της Γερμανίας, αλλά παραιτήθηκε στις 20 Ιουνίου λόγω της αντίθεσής του προς την υπογραφή της Συμφωνίας των Βερσαλλιών.

## Εξωτερικοί σύνδεσμοι
* 

Κατηγορία:Καγκελάριοι της Γερμανίας
Κατηγορία:Πολιτικοί της Δημοκρατίας της Βαϊμάρης
Σέιχ Σου

Το **Σέιχ Σου**, επίσης γνωστό ως *Κεδρηνός Λόφος*, είναι περιαστικό δάσος της Θεσσαλονίκης που εκτείνεται στις νότιες και νοτιοδυτικές πλαγιές του Χορτιάτη μέχρι και το δρόμο Επταπυργίου – Ασβεστοχωρίου. Αποτελεί πνεύμονα της πόλης και χώρο αναψυχής των κατοίκων της. Η ονομασία «Σέιχ Σου» (τουρκικά: *Şeyh Su*), η οποία και αποδίδεται στα ελληνικά ως «νερό του Σεΐχη», προήλθε από βρύση που υπήρχε εντός μουσουλμανικού νεκρικού μνημείου, γνωστού ως τουρμπέ, ερείπια του οποίου σώζονται έως σήμερα στην τοποθεσία «*Χίλια Δέντρα*» (όπως ήταν και η πρώτη ονομασία του αρχικού πυρήνα του δάσους από την εποχή της τουρκοκρατίας). Η ονομασία *Κεδρηνός Λόφος* υιοθετήθηκε ως προτιμητέα ελληνική μετά από πρόταση του ποιητή Γεωργίου Βαφόπουλου στο Δημοτικό Συμβούλιο της πόλης.

## Ιστορία
Από το 1800 έως το 1900 περίπου η περιοχή ήταν δάσος από δρύες. Η περιοχή ήταν χέρσα και η πρώτη προσπάθεια αναδάσωσης έγινε το 1929 από τους καθηγητές Π. Κοντό και X. Γεωργόπουλο. Σε διάστημα 60 χρόνων φυτεύτηκαν περίπου 5 εκατομμύρια δέντρα.

Την Κυριακή 6 Ιουλίου 1997 στις 15:35 αναφέρθηκε στην Πυροσβεστική Υπηρεσία Θεσσαλονίκης το πρώτο τηλεφώνημα για την μεγάλη πυρκαγιά που έκαψε τελικά 16.640 από τα 29.790 στρέμματα, περίπου το 56% της έκτασης του.

thumb|center|700px|Πανοραμική άποψη της Θεσσαλονίκης, όπως φαίνεται από την θέση Κράνος του Σέιχ Σου

## Χλωρίδα
[μικρογραφία|Η [Ρωμουλέα η βολβοκώδιος|Ρωμουλέα (Romulea bulbocodium) είναι ένα από τα πρώτα είδη που ανθίζουν]]
Στο Σέιχ Σου φιλοξενούνται 277 είδη ανώτερων φυτών, ανάμεσα στα οποία κάποια προστατευόμενα, όπως το χελιδονόχορτο (*Digitalis lanata).* Το μεγαλύτερο τμήμα του δάσους, περίπου 75%, καλύπτεται από πευκοδάση, ενώ σημαντική είναι και η παρουσία κυπαρισσιών, κυρίων *αειθαλών* και *της Αριζόνας.* Στις βόρειες και βορειοανατολικές πλευρές του δάσους υπάρχουν σημαντικές εκτάσεις με πουρνάρια, ενώ κατά μήκος των υδάτινων ρευμάτων φύονται πλάτανοι, με κυρίαρχο είδος τον ανατολικό πλάτανο.

## Παραπομπές


## Εξωτερικοί σύνδεσμοι
* Επίσημη σελίδα του Οργανισμού Ρυθμιστικού Σχεδίου και Προστασίας Περιβάλλοντος Θεσσαλονίκης για το Σέιχ Σου
* Ιστοσ. Hellenic Resources Network-hri.org, Αποσπάσματα εφημερίδων και άλλες πληροφορίες για την πυρκαγιά του Ιουλίου 1997

Κατηγορία:Βουνά της Θεσσαλονίκης
Κατηγορία:Λόφοι της Ελλάδας
Λύσις

Η αρχαία ελληνική λέξη **Λύσις** μπορεί να αναφέρεται:

*Στον Λύσις πλατωνικό διάλογο.
*Στον Λύσις, αρχαίο Έλληνα Πυθαγόρειο φιλόσοφο.
*Στη Λύσις (φιλολογία)
*Στη Λύση στη Νεοελληνική γλώσσα
* Ως "Απαλλαγή – αποχωρισμός" (Φιλοσοφία): Λύση της ψυχής από το σώμα (Πλάτ. Φαίδων 67δ).
* Ως "Διακοπή - τέλος συνέχειας" (Ιατρική): Λύση του δέρματος, λύση πυρετού, λύση της νόσου.

Κατηγορία:Εκφράσεις
Λύσις (φιλολογία)

Η **λύσις** στη φιλολογία αποτελεί μέθοδο λογοτεχνικής και αισθητικής κριτικής των αρχαίων Ελλήνων από τον 6ο π.Χ. αι., αργότερα από τον Αριστοτέλη και τους Στωικούς, κυρίως όμως κατά τους Αλεξανδρινούς χρόνους (Ελληνιστική περίοδος).

Κατά τη μέθοδο αυτή προβάλλεται ένα ζήτημα, μια απορία, ένα πρόβλημα που απαιτούσε κάποια απάντηση, «η λύσις». Αυτοί που έδιναν εύστοχες απαντήσεις ονομάζονταν «λυτικοί» όπως ο Σωσίβιος ο Λάκων, μέλος του Μουσείου Αλεξανδρείας, όπου και υπήρχε πλούσια «Συναγωγή» ή «Αναγραφή» προβλημάτων και λύσεων, πληροφορίες περί της οποίας μας παρέχει ο νεοπλατωνικός Πορφύριος. 

Η (γραμματολογική) φιλολογική αυτή μέθοδος διατηρήθηκε μέχρι τον 18ο αιώνα.

Λυσις
Συνεχιζόμενη Εκπαίδευση

΄Ένας περιεκτικός όρος, ο οποίος αναφέρεται σε όλες τις μορφές και τύπους εκπαίδευσης, που μπορούν να ακολουθήσουν άτομα τα οποία διαθέτουν τυπική εκπαίδευση οποιουδήποτε επιπέδου και είναι εργαζόμενοι. Ο όρος εκφράζει την διαρκή ανάγκη για συνεχόμενη προσαρμογή στις αυξανόμενες ανάγκες της ζωής.

Κατηγορία:Εκπαίδευση